Sunyi Dean

Sunyi Robin Dean (Texas, 1987ko ekainaren 10a) estatubatuar-hongkongdar-ingeles idazlea da, fantasiazko ipuinak eta eleberriak idazten dituena. 

 Bizitza 
Sunyi Dean Texasen jaio zen, Hong Kongen hazi zen eta gaur egun Yorkshiren bizi da. Pertsona autista da.

2022ko elkarrizketan ezan zuen bere idazle gogokoenak Charlotte Brontë, Gene Wolfe, George MacDonald, J. R. R. Tolkien eta Nnedi Okorafor direla.

Idazten saiatzera literatura kritikariek bultzatu zuten. Ipuin laburrak idatziz hasi zuen bere ibilbidea.

2022an lehen liburua argitaratu zuen, The Book Eaters fantasiazko eleberria, oso harrera ona izan zuena. Publishers Weeklyko iritzi bat honako hau izan zen: «Deanen debutak 'paperjale' hitzari () esanahi berria eta oso literala ematen dio». Library Journalek «fantasia gotikoaren eta thriller garaikidearen ñabardurak dituen debut liluragarri» deitu zion. Booklisten arabera, «Deanen lehen eleberria ama baten maitasun izugarriaren istorio indartsua da». The Washington Post egunkariak ere ondo estimatu zuen liburua. Terri Schlichenmeyerrek Deanen prosa goraipatu zuen Marco Eagle aldizkarirako egindako berrikuspen batean. The Guardian egunkariko Abigail Nussbaumek «banpiroei buruzko istorioaren bira interesgarri» deitu zion.

The Book Eaters 2. postuan geratu zen Sunday Times aldizkariaren liburu salduen zerrendan (tapa gogorra duten britainiar fikziozko liburuen kategorian) eta Vancouver Sun aldizkariaren liburu salduen zerendan (atzerriko literaturaren kategorian). 2022an Goodreads webgunearen sarirako izendatu zuten fantasiazko liburuen kategorian. Booklistek 2022ko zientzia-fikziozko, fantasiazko eta beldurrezko debut garrantzitsuenetako bat izendatu zuen.

Deanek esan duenez, The Book Eatersen argumentu batzuk biltzen dituen eleberri bat idazteko asmoa du. 2022ko datuen arabera, beste bi eleberri idazteko kontratua sinatu du.

 Lanak 

 The Thief of Memory (ipuina, 2022)
 The Book Eaters (eleberria, 2022)
 How To Cook And Eat The Rich (ipuina, 2023)

 Erreferentziak 

 Kanpo estekak 

Kategoria:Texastarrak
Kategoria:Ameriketako Estatu Batuetako fantasiazko idazleak
Kategoria:Ameriketako Estatu Batuetako eleberrigileak
Kategoria:Hongkongdarrak
Kategoria:Ingalaterrako eleberrigileak
Kategoria:Emakume eleberrigileak
Kategoria:Ameriketako Estatu Batuetako ipuingileak
Kategoria:Ingalaterrako ipuingileak
Kategoria:Emakume ipuingileak
Kategoria:XXI. mendeko emakume idazleak
Kategoria:Ingelesezko idazleak
Kategoria:Idazle autistak
Kategoria:Emigranteak